钦定古今图书集成/方舆汇编/边裔典/第107卷 > 枭阳国
## 钦定古今图书集成/方舆汇编/边裔典/第107卷 > 枭阳国

图考

按《山海经海内南经》：“枭阳国在北朐之西，其为人人
面长唇黑，身有毛，反踵，见人笑亦笑，左手操管。”

〈注〉《周书》曰：“州靡髣。”髴者，人身反踵自笑，笑则上唇掩其面。《尔雅》云：“狒狒。”《大传》曰：“《周书》，成王时，州靡国献之，《海内经》谓之赣巨人。”今交州南康郡深山中皆有此物也。长丈许，脚根反向，健走被发，好笑。雌者能作汁，洒中人即病，土俗呼为山都。南康今有赣水，以有此人，因以名水，犹大荒说地有蜮人，人因号其山为蜮山，亦此类也。

《海内经》：“南方有赣巨人”，人面长臂黑，身有毛，反踵，见
人笑亦笑，唇蔽其面，因即逃也。又有黑人，虎首鸟足，
两手持蛇，方啖之。

〈注〉即枭，阳也。